Starosta obce Jakubany podľa § 13 ods. 4 písmeno d) zákona SNR č. 369/1990 Zb. o obecnom zriadení v znení neskorších predpisov, v súlade so zákonom č. 553/2003 Z.z. o odmeňovaní niektorých zamestnancov pri výkone práce vo verejnom záujme v znení neskorších predpisov, v súlade so zákonom NR SR č.253/1994 Zb. o právnom postavení a platových pomerov starostov obcí a primátorov miest v znení neskorších predpisov s prihliadnutím na ustanovenia zákona NR SR č.311/2001 Z.z. a Zákonník práce v znení neskorších predpisov vydáva tento

                                      PLATOVÝ PORIADOK ZAMESTNANCOV
                                                         Obce Jakubany

                                                                § 1
                                          Pôsobnosť platového poriadku

1. Platový poriadok zamestnancov obce Jakubany (ďalej "Platový poriadok") upravuje   platové pomery zamestnancov obce Jakubany v členení:

    a) starostovi obce,
    b) zástupcovi starostu obce,
    c) hlavnému kontrolórovi obce,
   d) zamestnancom obecného úradu,
   e) zamestnancom vykonávajúcich prácu na základe Dohody o prácach vykonaných mimo  
       pracovného pomeru.

2. Poriadok odmeňovania sa nevzťahuje na zamestnancov subjektov, ktorých zakladateľom alebo zriaďovateľom je obec, a ktoré majú právnu subjektivitu.       

§ 2
Určenie platu

1.    Platy a odmeny pre osoby uvedené v § 1 ods. 1 sa určujú nasledovne:
   a) Starostovi určuje plat obecné zastupiteľstvo v súlade so zákonom 253/1994 Z.z. o 
       právnom postavení a platových pomeroch starostov obcí a primátorov miest v znení 
       neskorších predpisov (ďalej len „zákon 253/1994“),

  b) Zástupcovi starostu, ktorý plní úlohy starostu ak tomuto zanikne mandát pred uplynutím 
      funkčného obdobia patrí plat, ktorý určí obecné zastupiteľstvo podľa zákona 253/1994, 
      inak zástupcovi starostu patrí odmena určená Zásadami odmeňovania poslancov.

  c) Hlavnému kontrolórovi obce určuje plat obecné zastupiteľstvo v súlade so zákonom 
     369/1990 Zb. O obecnom zriadení v znení neskorších predpisov (ďalej len „zákon 
     369/1990“) na postavenie hlavného kontrolóra obce sa primerane vzťahujú práva a 
     povinnosti podľa zákona č. 552/2003 Z.z. o výkone práce vo verejnom záujme v znení 
    neskorších predpisov (ďalej len „zákon 552/2003“) a zákon č. 311/2001 Z.z. v znení 
    neskorších predpisov (ďalej len „zákonník práce“),

e) Základom pre určovanie platov zamestnancov obecného úradu a pre odmeňovanie  
    zamestnancov zamestnávaných mimo pracovný pomer (ďalej len „zamestnanec obce“) sú 
   príslušné ustanovenia zákona 553/2003 v spojení s príslušnými ustanoveniami zákonníka  
   práce

Základom pre určovanie platov a odmeňovania podľa odseku 1) je výška schválených mzdových prostriedkov v rozpočte obce

                                                                  § 3

                                     Platové náležitosti zamestnancov obce

1) Zamestnancovi obecného úradu patrí tarifný plat, ktorý zodpovedá jeho zaradeniu do
    platovej triedy a do platového stupňa.
2) Starosta obce zaradí zamestnanca obce podľa najnáročnejšej pracovnej činnosti z
    hľadiska jej zložitosti, zodpovednosti, fyzickej a psychickej záťaže, ktorú má vykonávať v 
    rámci popisu pracovnej činnosti a splnenia kvalifikačných predpokladov, ktoré sú potrebné 
    na jej vykonanie a podľa dĺžky praxe do platovej triedy a do platového stupňa v rámci 
   rozpätia uvedeného v Prílohe zákona č.553/2003 Z.z. Zaradenie zamestnanca do
   platovej triedy musí byť v súlade s charakteristikou platovej triedy a katalógom pracovnej 
   činnosti.
3) Starosta obce môže priznať zamestnancom osobný príplatok podľa limitu. Limit osobného 
    príplatku je 100% platovej triedy najvyššieho platového stupňa, do ktorej je zamestnanec  
    zaradený podľa ods.2 . Osobný príplatok sa určí pevnou sumou zaokrúhlenou na celé  
    euro nahor.
4) Zamestnancom obce, ktorí zabezpečujú výkon samosprávnej pôsobnosti alebo
    prenesený výkon štátnej správy, patrí zvýšenie tarifného platu o 15%. Zvýšenie tarifného 
   platu sa určí pevnou sumou zaokrúhlenou na celé euro nahor. Okruh týchto zamestnancov 
   určuje pracovný poriadok obce
5) Zamestnancom obce možno poskytnúť odmenu za:
    a) kvalitné vykonanie pracovných činností alebo za vykonanie práce presahujúcej rámec  
       pracovných činností vyplývajúcich z dohodnutého druhu práce
    b) splnenie mimoriadnej pracovnej úlohy alebo osobitne významnej pracovnej úlohy alebo
       vopred určenej cieľovej pracovnej úlohy,
   c) pracovné zásluhy pri dosiahnutí 50 rokov života až do sumy jeho funkčného platu,
   d) poskytnutie osobnej pomoci pri zdolávaní požiaru alebo mimoriadnej udalosti, pri  
       likvidácii a odstraňovaní ich následkov, pri ktorých môže dôjsť k ohrozeniu života, 
       zdravia alebo majetku
6) Zamestnávateľ je povinný písomne oznámiť zamestnancovi výšku a zloženie funkčného 
    platu pri uzatvorení pracovnej zmluvy, pri zmene druhu práce alebo pri úprave funkčného  
    platu.

                                                                 § 4
                           Zaraďovanie zamestnancov do platových tried

1. Zamestnávateľ zaradí zamestnanca do jednej zo štrnástich platových tried, v ktorej je podľa katalógu zaradená najnáročnejšia pracovná činnosť požadovaná od zamestnanca z hľadiska potrebných kvalifikačných predpokladov, zložitosti, zodpovednosti, psychickej a fyzickej záťaže. Ak zamestnanec vykonáva prácu s prevahou duševnej práce, zamestnávateľ ho zaradí do 3. až 14. platovej triedy. Zamestnanca s prevahou manuálnej práce zaradí zamestnávateľ do 1. až 7. platovej triedy.
2. Zamestnávateľ môže zamestnanca zaradiť do platovej triedy podľa postupu uvedeného v ods. 1, ak zamestnanec spĺňa kvalifikačné predpoklady a kvalifikačné požiadavky vzdelania potrebné pre výkon pracovnej činnosti zaradenej v tejto platovej triede. Na dosiahnutia vyššieho ako potrebného stupňa vzdelania sa neprihliada.
3. Zamestnanca, ktorý má vykonávať pracovné činnosti remeselné, manuálne alebo manipulačné s prevahou fyzickej práce, môže zamestnávateľ výnimočne zaradiť do 6. alebo 7. platovej triedy podľa ním vykonávanej najnáročnejšej pracovnej činnosti, ak stačí na túto prácu stredné vzdelania a jeho odborná prax  je najmenej dva roky. 

                                                              § 5
                               Zaraďovanie zamestnancov do platových stupňov

1. Zamestnávateľ zaradí zamestnanca do jedného z 14 platových stupňov v závislosti od započítanej praxe.                                                                 
2. Do započítanej praxe sa započítava doba:
a) odbornej praxe
b) inej než požadovanej praxe v závislosti od miery jej využitia na úspešné vykonávanie pracovnej činnosti, najviac v rozsahu dvoch tretín.
3. Ďalej sa do započítanej praxe započítava doba:
a) výkonu vojenskej základnej (náhradnej) služby, v rozsahu ustanovenom osobitným predpisom platným v dobe jej výkonu a civilnej služby v rozsahu jej skutočného vykonávania, najviac 18 mesiacov
b) starostlivosti o dieťa zodpovedajúce dĺžke materskej dovolenky, ďalšej materskej dovolenky alebo rodičovskej dovolenky určenej osobitnými predpismi v čase jej vykonávania, pričom na jedno dieťa možno započítať najviac tri roky
c) starostlivosti o dieťa s dlhodobo nepriaznivým zdravotným stavom vyžadujúcim osobitnú starostlivosť ustanovenú osobitnými predpismi
d) doba hodnotená ako čas zamestnania na účely dôchodkového zabezpečenia podľa zákona SNR č. 119/1990 Zb. o súdnej rehabilitácií a zákona SNR č. 87/1991 Zb. o mimosúdnej rehabilitácií
e) doba doktorandského štúdia v rozsahu zodpovedajúcom miere využitia pre vykonávanie požadovanej pracovnej činnosti
f) doba vykonávania funkcie podľa zákona NR SR č. 350/1996 Z. z. a zákona 369/1990 Zb.
4. Doba započítanej praxe podľa bodu 3) ods. b, c sa započíta najviac šesť rokov zo súhrnu týchto dôb.
5. Zamestnávateľ urči tarifný plat podľa príslušnej stupnice platových taríf do ktorej zaradí zamestnanca, nezávisle od dĺžky započítanej praxe  a to zamestnancov na funkciu:
    -  zamestnanec na remeselné, manuálne a manipulačné práce
    -  ekonóm, účtovník

                                                                   § 6

                                                  Plat a odmena starostu obce

1.  Funkcia starostu je verejná funkcia, ktorá sa nevykonáva v pracovnom pomere.
2.  Starostovi patrí minimálny plat, ktorý je súčinom priemernej mesačnej mzdy zamestnanca  
    v národnom hospodárstve vyčíslenej na základe Štatistického úradu SR na prepočítané 
    počty obyvateľov za predchádzajúci kalendárny rok a násobku podľa § 4 odst.1 zákona 
    č.253/1994 zaokrúhlený smerom nahor na celé euro.
    Starosta obce Jakubany  sa podľa § 4 citovaného zákona zaraďuje do 3. platovej skupiny s
    2,20- násobkom, ktorá je určená pre obce s počtom obyvateľov od 1001 do 3000
3. Obecné zastupiteľstvo môže plat starostu určený podľa ods. 2) zvýšiť až na dvojnásobok.
4. Starostovi možno poskytovať odmeny s prihliadnutím na náročnosť a kvalitu výkonu 
    funkcie až do výšky 50% súčtu platov za obdobie, za ktoré sa odmena poskytuje.
5. O poskytnutí odmien a ich výške rozhoduje obecné zastupiteľstvo. Podkladom pre 
    vyplatenie odmien starostovi je splnenie týchto základných ukazovateľov:
a) dodržanie mzdového limitu stanoveného v rozpočte obce
b) dobré plnenie samosprávnych činností obce
6. Starostovi obce možno poskytnúť mimoriadne odmeny za činnosť vykonávanú v súvislosti so živelnými pohromami a inými mimoriadnymi udalosťami, pri ktorých dochádza k ohrozeniu života, zdravia alebo majetku a pri odstraňovaní ich následkov. O poskytnutí mimoriadnej odmeny rozhoduje obecné zastupiteľstvo.

                                                                          §7

Plat hlavného kontrolóra obce

1. Plat hlavného kontrolóra je určený na základe zákona 369/1990 je súčinom priemernej 
    mesačnej mzdy zamestnanca v národnom hospodárstve vyčíslenej na základe údajov  
    Štatistického úradu SR za predchádzajúci kalendárny rok a koeficientu podľa počtu 
   obyvateľov obce zaokrúhlený smerom nahor na celé euro. Koeficient pre určenie platu 
    hlavného kontrolóra obce Jakubany je podľa § 18c ods. 1 písm. d) zákona 369/1990 určený 
    vo výške 1,54
2. V prípade pracovnej zmluvy na kratší pracovný čas patrí hlavnému kontrolórovi pomerná
    časť platu. Hlavný kontrolór obce Jakubany je zamestnaný na 0,20 úväzku
3. Obecné zastupiteľstvo môže schváliť hlavnému kontrolórovi mesačnú odmenu až do výšky 
    30% z mesačného platu určeného podľa odseku 1 a 2.
4. Obecné zastupiteľstvo môže schváliť hlavnému kontrolórovi mimoriadnu odmenu na
     návrh starostu obce .                                                    
                                                                  § 8
                                        Príplatok za prácu v sobotu a v nedeľu a práca nadčas

Zamestnancovi prislúcha za hodinu práce v sobotu alebo v nedeľu príplatok vo výške 30% hodinovej sadzby funkčného platu.

§ 9
                                               Príplatok za prácu vo sviatok

Zamestnancovi prislúcha za hodinu práce vo sviatok príplatok vo výške 100% hodinovej 
sadzby funkčného platu. Zamestnancovi, ktorý nepracoval preto, že sviatok pripadol na jeho 
obvyklý pracovný deň, patrí funkčný plat - sviatok sa považuje za odpracovaný deň. Funkčný 
plat a príplatok zamestnancovi nepatrí, pokiaľ bez ospravedlnenia vynechal zmenu 
      bezprostredne  pred a po sviatku, alebo zmenu nariadenú zamestnávateľom na sviatok, prípadne časť týchto zmien. Ak sa zamestnávateľ so zamestnancom dohodli  na čerpaní 
náhradného voľna,  patrí mu  za hodinu práce vo sviatok hodina náhradného voľna, v tomto 
prípade príplatok za sviatok nepatrí. Ak zamestnávateľ neposkytne zamestnancovi 
náhradné voľno počas troch kalendárnych mesiacov, patrí zamestnancovi príplatok za
 sviatok a za čas čerpania náhradného voľna patrí zamestnancovi .

                                                                     § 10
Osobný plat

Zamestnancovi možno namiesto funkčného platu priznať osobný plat počas vykonávania osobitné významných pracovných činností, alebo mimoriadne náročných pracovných úloh na základe písomného návrhu starostu obce. Osobný plat nesmie byť nižší, ako funkčný plat, ktorý by zamestnancovi patril. Osobný plat sa zamestnancovi poskytuje, pokiaľ trvajú
dôvody na základe ktorého mu bol priznaný. Priznaný osobný plat možno zvýšiť, znížiť alebo odobrať na základe úrovne kvality plnenia pracovných úloh.

§ 11

Odmena za prácu vykonávanú na základe dohôd

1. Práce vykonávané na základe dohôd mimo pracovného pomeru sú najmä:
    a) jednoduché práce pri údržbe  obecného majetku 
    b) odborné remeselné práce
    c) práce pri organizácii kultúrnych a spoločenských podujatí v obci.
2. Odmena za vykonanú prácu bude vyplatená na základe Dohody o vykonaní práce, 
     Dohody o pracovnej činnosti alebo Brigádnickej práce študentov po skončení a 
     odovzdaní práce. Vo výplatnom termíne za príslušný kalendárny mesiac
3. Starosta určí odmenu po prerokovaní so zamestnancom.

                                                                § 12
                                                      Zrážky zo mzdy

Zamestnávateľ vykonáva zrážky zo mzdy v zmysle § 131 Zákonníka práce. Iné zrážky zo mzdy možno vykonať len na základe dohody o zrážkach zo mzdy.

§ 13
                                  Spoločné, prechodné a záverečné ustanovenia

1. Tarifný plat vo vyššom platovom stupni patrí zamestnancovi od prvého dňa mesiaca, v ktorom dosiahol počet rokov započítanej praxe určený pre vyšší platový stupeň.
2. Ak je zamestnanec preradený do inej platovej triedy, patrí mu tarifný plat zodpovedajúci novému zaradeniu odo dňa účinnosti tohto preradenia.
3. Tarifný plat, zvýšenie tarifného platu a príplatky určené mesačnou sumou sa 

    zamestnancovi poskytujú za prácu vykonávanú v rozsahu ustanoveného pracovného času.
4. Tarifný plat, zvýšenie tarifného platu a príplatky patria zamestnancovi v pomernej výške zodpovedajúcej odpracovanému času.
5. Hodinovou sadzbou funkčného platu  je 1/168 funkčného platu zamestnanca určeného pre pracovný čas 40 hodín týždenne, pri zníženej dĺžke pracovného času pod ustanovený rozsah sa hodinová sadzba funkčného platu úmerne upraví.
6. Zamestnancovi, ktorému zamestnávateľ podľa predpisov platných do 31. decembra 
    2006 zachoval výnimku z plnenia kvalifikačného predpokladu vzdelania alebo z plnenia 
    osobitného kvalifikačného predpokladu, zostáva táto výnimka zachovaná po celý čas 
   vykonávania pracovnej činnosti s rovnakým alebo obdobným charakterom, aký má 
    pracovná činnosť, na ktorej vykonávanie bola výnimka udelená.
7. Funkčný plat určený zamestnancovi podľa predpisov platných do 31. decembra 2006 sa považuje za funkčný plat určený podľa tohto platového poriadku.
8. Obecný úrad je povinný zabezpečiť ochranu údajov o plate, o náležitostiach s ním
    súvisiacich a o iných peňažných náležitostiach zamestnanca alebo o odmene v súlade so 
    zákonom č. 428/2002 Z. z. o ochrane osobných údajov v znení neskorších predpisov
9. Všetci zamestnanci podľa § 1 ods. 1 písm. e) tohto poriadku musia byť oboznámení s 
    týmto poriadkom odmeňovania a tento musí byť každému prístupný.
10. Zmeny a doplnky Poriadku odmeňovania schvaľuje starosta obce Jakubany.
11. Tento poriadok odmeňovania vydal starosta obce Jakubany dňa 23.1.2011.
12. Tento poriadok odmeňovania nadobúda účinnosť dňom 23.1.2011

		PhDr. Dufala Jozef
		  starosta obce

                                                                                                          signed